Du Toit en Koch in opdrafspan teen All BlacksPieter-Steph du Toit (Foto: 3news.co.nz) Die slot Pieter-Steph du Toit en die stut Vincent Koch is in die Springbokke se opdrafspan ingesluit vir Saterdag se toets in die Rugbykampioenskap teen die All Blacks in die AMI-station, Christchurch. Du Toit speel in die beseerde Lood de Jager se plek en Koch vervang Lourens Adriaanse op vaskop. Daar is drie veranderinge op die bank (steeds met ses voorspelers en net twee agterspelers) waar Malcolm Marx en Willem Alberts hul eerste kans kry. Damian de Allende vervang Lionel Mapoe. Dis die eerste keer dat Du Toit in die opdrafspan teen die All Blacks is. Sy kragman-oupa, Piet Spiere du Toit, het in 1960 die All Blacks harde bene in die skrums laat kou. Vincent Koch (Foto: powerfm.co.za) Nog `n Bok wie se oupa `n potjie met die All Blacks geloop het, is die flank Francois Louw, wat in sy 50ste toets speel. Sy oupa, Jan Pickard, het in 1956 in `n toets as agsteman teen die Nieu-Seelanders uitgedraf. Bryan Habana se 120ste verskyning op die vleuel sal `n wereldrekord vir `n toetsspeler in dié posisie wees. Allister Coetzee, die Bokke se afrigter, sê hy het `n plan vorentoe met Marx, en hy het besluit om Mapoe vir De Allende te verruil om die binnesenterposisie te dek. Die span – 15. Johan Goosen, 14. Bryan Habana, 13. Jesse Kriel, 12. Juan de Jongh, 11. Francois Hougaard, 10. Elton Jantjies, 9. Faf de Klerk, 8. Warren Whiteley, 7. Oupa Mohoje, 6. Francois Louw, 5. Pieter-Steph du Toit, 4. Eben Etzebeth, 3. Vincent Koch, 2. Adriaan Strauss, 1. Tendai Mtawarira. Bank: 16. Malcolm Marx, 17. Steven Kitshoff, 18. Lourens Adriaanse, 19. Franco Mostert, 20. Willem Alberts, 21. Jaco Kriel, 22. Morné Steyn, 23. Damian de Allende.